ગુજરાતને દુશ્મન-રાજ્ય માને છે એવો વ્યવહાર દિલ્હીની સરકાર કરતી હોવાનો આક્ષેપ નરેન્દ્ર મોદીએ કર્યો હતો. કેરોસીન, ખાતર, ખાંડ, અનાજના મુદ્દે ગુજરાતને અન્યાય કરવાનો સિલસિલો ચાલી રહ્યો છે એવી ભૂમિકા બાંધતાં તેમણે કહ્યું હતું કે ‘ગુજરાતમાં અસંતોષ પેદા થાય, ગુજરાતની જનતા ભડકે એવા પ્રયાસો થાય છે. ગુજરાતના ગરીબો અને ખેડૂતોનું લોહી ચૂસનારી કેન્દ્રની કૉન્ગ્રેસ સરકારના એક-એક ષડ્યંત્રનો વીણી-વીણીને હિસાબ ચૂકતે કરવો પડશે.’